אירוויזיון 2003

אירוויזיון 2003 נערך בריגה, בירת לטביה, שזכתה באירוויזיון 2002.

האירוע נפתח עם שידור ישיר מהחלל החיצון והראה אסטרונאוטים הצופים בתחרות מחוץ לכדור הארץ ומאחלים הצלחה למשתתפים.

את האירוויזיון הנחו מריה נאומובה, זוכת התחרות ב-2002, ורנארס קאופרס, אשר ייצג את לטביה באירוויזיון 2000.

לקראת סוף ספירת הקולות, כאשר נותרו רק עוד 2 מצביעות בלבד, הובילו על טורקיה 2 מדינות: בלגיה, בהפרש של 13 נקודות ורוסיה, בהפרש של נקודה אחת. שוודיה, המצביעה האחת לפני האחרונה, נתנה לרוסיה 2 נקודות ולטורקיה 8 נקודות, מבלי לתת לבלגיה, אפילו נקודה אחת, ובכך, הצליחה טורקיה לעקוף את רוסיה בחמש נקודות, אך עדיין הייתה מאחורי בלגיה בחמש נקודות. סלובניה, המצביעה האחרונה, העניקה לבלגיה 3 נקודות, אך נתנה לטורקיה 10 נקודות ולרוסיה 12 נקודות, מה שהביא לכך, שטורקיה הצליחה לעקוף את בלגיה בשתי נקודות, ובכך, היא זכתה לראשונה בתחרות. רוסיה, לעומת זאת, סיימה במקום השלישי, בהפרש של נקודה אחת מבלגיה, שסיימה במקום השני.

שירה של טורקיה, "Everyway that I can" (בכל דרך שאני יכולה), סיים ראשון עם 167 נקודות. השיר בוצע על ידי סרטאב ארנר, מהזמרות הנערצות בטורקיה.

השיר "Sanomi" של בלגיה, בוצע על ידי ההרכב "אורבאן טראד", וסיים שני עם 165 נקודות. השיר הוא בעל מוטיבים של מוזיקת עולם ומילותיו דמיוניות, במקור הייתה צריכה להתווסף זמרת נוספת שתהייה סולנית ההרכב אך בשל דעותיה הימניות קיצוניות נגרע ממנה מלהופיע.

במקום השלישי סיימה רוסיה עם 164 נקודות בשיר "Ne Ver Ne Boisia" (אל תאמין אל תפחד) של צמד הבנות T.A.T.U. צמד הבנות הפגינו מערכת יחסים לסבית והצהירו שבכוונתן להתנשק במהלך הופעתן. הכרזה זו עוררה כעס רב בקרב המארגנים שלא ראו בעין יפה את הרעיון. לבסוף הצמד נכנע לדרישות המארגנים.

במקום הרביעי סיימה נורווגיה בשירה "I'm Not Afraid to Move On" (אני לא מפחד להמשיך) עם 123 נקודות. את החמישייה סגרה שוודיה עם 107 נקודות בשיר: "Give Me your Love" (תני לי את אהבתך).

השיר שנחשב למועמד הגדול ביותר לזכייה הוא "Dime" (אמור לי) של ספרד, אותו ביצעה הזמרת הצעירה בת' שהגיעה מתחרות ה"אופראסיון טריונפו" השנייה. השיר סיים במקום 8 בלבד.
לימים, הופיע בתקליטה השני של הזמרת מאיה בוסקילה שיר הנקרא "בלעדיך" הנושא את מנגינת השיר הספרדי בגרסתו הראשונה.

את ישראל ייצג הזמר ליאור נרקיס בשיר "מילים לאהבה". הוא סיים במקום ה-19 עם 17 נקודות בלבד. את השיר של אוקראינה הלחין צביקה פיק.

על פי כללי התחרות, הייתה אמורה ישראל להיות מודחת מהשתתפות באירוויזיון הבא, אלא שבעקבות הארגון מחדש של התחרות לחצי גמר ולגמר ישראל המשיכה בתחרות גם בשנה שלאחר מכן.

שיטת הניקוד הוחלפה ולפיה, כל אחת מרשתות השידור המשתתפות, למעט אלה של טורקיה ובוסניה והרצגובינה (שבהן ישבו צוותי שיפוט), פתחה קו טלפון מיוחד שבאמצעותו הצביעו תושבי המדינה לשיר המועדף עליהם. אסור היה לתושבי מדינה להצביע לשיר שייצג אותה, ואי אפשר היה לעקוף את האיסור באמצעות חיוג לקו של מדינה אחרת דרך מרכזייה בינלאומית. לאחר איסוף ההצבעות הטלפוניות דירגה כל מדינה את השירים, ונתנה נקודות לעשרת השירים הראשונים באופן הבא: 12 נקודות למקום הראשון, 10 למקום השני, 8 למקום השלישי, 1–7 נקודות ליתר המקומות בדירוג.

 השירים המשתתפים 
 סדר מדינה שפה מבצע שיר תרגום לעברית מקום נקודות01 איסלנדאנגליתבירגיטה האוקדלOpen Your Heart"פתח את הלב שלך"88102 אוסטריהגרמניתאלף פויירWeil der Mensch zählt"בגלל שהאדם נחשב"610103 אירלנדאנגליתמיקי הארטWe've Got the World"יש לנו את העולם"115304 טורקיהאנגליתסרטאב ארנרEveryway That I Can "בכל דרך שאני יכולה"116705 מלטהאנגליתלין קירקופTo Dream Again"לחלום שוב"25406 בוסניה והרצגובינהאנגלית, קרואטיתמייה מרטינהNe brini"אל תדאג"162707 פורטוגלאנגלית, פורטוגזיתריטה גוארהDeixa-me sonhar"תן לי לחלום"221308 קרואטיהאנגלית, קרואטיתקלאודיה בניViše nisam tvoja"אני לא שלך יותר"152909 קפריסיןאנגליתסטליוס קונסטנטסFeeling Aliveמרגיש חי"201510 גרמניהאנגליתלוּLet's Get Happy"בוא נשמח"115311 רוסיהרוסיתט.א.ט.ו.Ne ver', ne boysia"אל תאמין, אל תפחד"316412 ספרדספרדיתבת'Dimeספר לי88113 ישראלאנגלית, עברית ויווניתליאור נרקיסWords for Love"מילים לאהבה"191714 הולנדאנגליתאסתר הארטOne More Night"לילה אחד נוסף"134515 הממלכה המאוחדתאנגליתג'מיניCry Baby"בכה תינוק"26016 אוקראינהאנגליתאלכסנדר פונומריובHasta la Vista"להתראות"143017 יווןאנגליתמנדוNever Let You Go"לעולם לא לתת לך ללכת"172518 נורווגיהאנגליתיוסטיין הסלגורדI'm Not Afraid to Move On"אני לא מפחד להמשיך הלאה"412319 צרפתצרפתיתלואיזה ביילשMonts et merveilles"הרים ופלאים"181920 פוליןגרמנית, פולנית, רוסיתIch TrojeKeine Grenzen-Żadnych granic"ללא גבולות"79021 לטביהאנגליתF.L.YHello From Mars"שלום ממאדים"24522 בלגיהשפה מתוכננתאורבאן טראדSanomi"סאנומי"216523 אסטוניהאנגליתרופוסEighties Coming Back"שנות השמונים חוזרות"211424 רומניהאנגליתניקולהDon't Break My Heart"אל תשבור את ליבי"107325 שוודיהאנגליתFameGive Me Your Love"תן לי את אהבתך"510726 סלובניהאנגליתכרמן סטאבקNanana"נה-נה-נה"237

מגישי הניקוד
  – אווה מריה יונסדוטיר
  – דודו רושצ'יץ'
  – פמלה פלוד
  – מלטם ארסאן יאזגאן
  – שרון בורג
  – אנה וילניצה
  – הלנה ראמוס
  – דאבור משטרוביץ'
  – לוקאס האמאטסוס
  – אקסל בולטהאופסט
  – יאנה צ'וריקובה
  – אן איגרטיבורו
  – מיכל זוארץ
  – מרליין
  – לוריין קלי
  – לודמילה חריב
  – אלקסיס קוסטאלאס
  – רואלד האין
  – סנדרין פרנסואה
  – מאצ'יי אורלוס
  – גירטס ליסיס
  – קורין בולנז'יה
  – אינס
  – לאונרד מירון
  – קאטיס אלסטרם
  – פיטר פולס

קישורים חיצוניים


 היסטוריית ההצבעות של אירוויזיון 2003


*
2003
2003
קטגוריה:2003 במוזיקה
קטגוריה:ריגה: היסטוריה
קטגוריה:לטביה: תרבות
קטגוריה:2003 באירופה